
Georgian kieli 



Tähän artikkeliin ei ole merkitty lähteitä, joten tiedot 
kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Georgia on kartvelilainen kieli, jota puhutaan 
Georgiassa ja sen lähialueilla. Kieltä kutsuttiin 
keisarivallan aikana ja neuvostoaikana gruusiaksi, joka 
on edelleen mahdollinen nimitys. Kielen omakielinen 
nimi on kartuli. Gruusia -sanan käytöstä on Venäjän 
ulkopuolella poliittisista syistä suurelta osin luovuttu. 
Georgiaa kirjoitetaan omilla aakkosillaan, joissa on 33 
kirjainta. Georgiaa puhuu äidinkielenään noin 4,5 
miljoonaa ihmistä. 


Georgia (gruusia) on eteläkaukasialainen tai 
kartvelilainen kieli. Vaikka etelä- ja 
pohjoiskaukasialaiset kielet usein niputetaan yhteen 
ryhmään, niiden sukulaisuutta ei ole pystytty osoittamaan tyydyttävällä tavalla - eteläkaukasialaisilla kielillä 
ei siis ole tunnettuja sukulaisia. Georgia on ylivoimaisesti ryhmänsä suurin kieli. Kaikkien muiden 
eteläkaukasialaisten kielten, Svanin, mingrelin ja lazin puhujamäärät jäävät alle puolen miljoonan. Mingrelin 
ja Svanin puhujille georgia toimii lingua francana, kun taas lazin puhujat ovat kaksikielisiä turkissa. Svanin 
kieli on näistä arkaaisin ja eronnut ryhmästä aikaisimmin (4 000 vuotta sitten). 

Luokitus 

Etelä-ja pohjoiskaukasialaisia kieliä yhdistävät mm. ejektiiviset konsonantit, postpositioiden käyttö, 
ergatiivisuus ja agglutinatiivisuus. Toisaalta näitä piirteitä voidaan pitää pitkän yhteiselon tuotoksina, ja 
ryhmillä on myös useita eroavaisuuksia. 


Alueellinen sijoittuminen 


Georgiaa puhutaan etupäässä Georgiassa Mustaltamereltä Alazanin tasangolle, mutta myös naapurimaissa 
on suuria georgiankielisiä vähemmistöjä; erityisesti Venäjällä, jonne georgialaisia on muuttanut etenkin 
1990-luvun talouskriisin aikana. 

Historia 


Georgian uskotaan eronneen mingrelistä ja lazista 1. vuosituhannella eaa. Svanin uskotaan eronneen noin 
tuhat vuotta tätä aikaisemmin. Georgialla on kansanrunouden ja -laulun lisäksi erittäin suuri kirjallinen 
perinne. Vanhin säilynyt georgiaksi kirjoitettu teksti on Iakob Tsurtavelin kirjoittama Pyhän kuningatar 
Susanikin marttyyrius ( Ts'amebai ts'mindisa Susanik'isi dedop'lisai, BodgdöQ SdnQonbä dgdöönjnbn 
QpgQpmqjQpnbäQ) 500-luvulta. Myös vanhoja filosofiaa käsitteleviä tekstejä on säilynyt. Georgian 
kirjallisuuden rikkainta aikaa edustaa maan 1200-luvulla Sota Rustavelin kirjoittama kansalliseepos 
Pantterintaljainen (Vepkhist'q'aosani, gQogbnb^yörnböön) Myös 1500-1800-luvuilla on kirjoitettu 
paljon, ja georgialainen kirjallisuus on tänä aikana löytänyt myös eurooppalaisemman suunnan entisen 
bysanttilaisuuden ja persialaisuuden suuren vaikutuksen jälkeen. Kuten monissa muissa valtioissa, 
kirjallisuudella oli suuri vaikutus Georgian kansalliseen heräämiseen 1800-luvun loppupuolella. 

Kirj oitus j är j estelmä 


Pääartikkeli: Georgialaiset aakkoset 

Georgiaa kirjoitetaan omalla kirjaimistollaan, joka on yksi maailman vanhimmista jatkuvasti käytössä 
olleista kirjoitusjärjestelmistä. Georgian nykyinen aakkosto on nimeltään mkhedruli ('sotilaallinen’), joka on 
mahdollisesti johdettu aiemmasta nuskhurz-kirjoituksesta ('kirkollinen’). Käytössä on yhteensä 33 kirjainta, 
ja jokaista äännettä vastaa yksi kirjain - mikä voi tuottaa ongelmia roomalaisen kirjaimiston rajoitusten 
vuoksi georgian kielen translitteroinnissa. Kirjaimistossa ei eroteta suuria ja pieniä kirjaimia, mutta käytössä 
on ollut myös asomtavruli- aakkoset ('kapitaali’), jota käytetään nykyään lähinnä koristeena. 

Murteet 


Pääartikkeli: Georgian murteet 

Äänteet 


Konsonantit 

Georgiassa on suuri määrä konsonantteja. Kieli erottelee soinnittomat, soinnilliset ja ejektiiviset konsonantit. 

Vq' /: 11 a ei ole ei-ejektiivistä tai soinnillista vastinetta. 


Vertaa näitä samantapaisia äänteitä: 

■ jj, k h (aspiroitu) ja 3, k ' (ejektiivinen) 

■ c n,t h (aspiroitu) ja d), t' (ejektiivinen) 

■ 03, p h (aspiroitu) ja 3 , p ' (ejektiivinen) 

■ (3 , ts h (aspiroitu) ja 6, ts' (ejektiivinen) 

■ fi, €J h (aspiroitu) ja , tj' (ejektiivinen) 

Ejektiiviset konsonantit lausutaan sulkemalla äänihuulten välinen aukko kokonaan äännettä lausuttaessa. 
Aspiroiduissa konsonanteissa taas äännettä seuraa pieni henkäys. Ejektiivisillä ja aspiroiduilla 
konsonanteilla on georgian äännejärjestelmässä tärkeä rooli, ja niiden vaihtaminen toisiinsa voi muuttaa 
sanojen merkitystä, kuten 030030 (papa , puuro) ja 3 o 3 o (p’ap’a , isoisä). Äänne b (kh, x) on velaarinen (tai 
uvulaarinen), ja vastaa saksan ach-äännettä. Q} (gh) on sen soinnillinen vastine. Lisäksi georgiassa on myös 
suomen h-äännettä vastaava harvinainen äänne 3 (h). Kielessä ei kuitenkaan ole lainkaan f-äännettä, joten se 
translitteroidaan lainasanoissa georgiaan aspiroiduksi p:ksi (mm. Suomi on georgiaksi 03063000, Pineti). 

Georgia on tunnettu pitkistä konsonanttiklustereistaan, ja konsonantteja voi olla peräkkäin jopa kuusi tai 
enemmän (663(00063000 mts’vrtneli - kouluttaja, prtskvna - kuoriminen, 3303(0(3^360 gvprtskvni - 
kuorit meidät). 


Vokaalit 

Georgiassa on viisi vokaalia: o (i), 3 (u), 3 (s), m (d) ja o (a). Pitkiä ja lyhyitä vokaaleja ei erotella. 
Georgiassa ei periaatteessa ole lainkaan diftongeja, joten jokainen itsenäinen vokaali muodostaa oman 
tavunsa. Vokaaleja voi kylläkin olla useita peräkkäin, jolloin ne myös lausutaan erikseen (30006000, 
gaaakhla - hän uusi sen). 

Kielinäyte 


»933Q00 000060060 0Ö0003Ö0 00030630300(00 opo 000606600(00 0003060 0!?ofob3Öoooo 
C003030:03030000. 3 ooo 0060^363030 0J300 3006360 opo boöopobo opo 3(00060630006 
0060(00036000 0^(330000636 dOmöob 630^063330036000. 

Q’vela adamiani ibadeba tavisupali da tanasts’ori tavisi ghirsebita dauplebebit. Mat minits’ebuli akvt 
goneba da sindisi da ertmanetis mimartunda iktseodnen dzmobis sulisk’vetebit.» 





Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1 . artikla) ^ 

Lähteet 


1 . Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 
Pages/Language.aspx?LanglD=geo) 

Aiheesta muualla 


■ Georgiankielinen VVikipedia (https://ka.wikipedia.org/) 

■ Armazi.com - kattava georgian kielioppi (http://www.armazi.com/georgian/) 


Eteläkaukasialaiset kielet 


georgia | lazi | mingreli | svani 


Noudettu kohteesta ”https://fi.wikipedia.org/w/index.php?title=Georgian_kieli&oldid=18952623” 


Sivua on viimeksi muutettu 27. toukokuuta 2020 kello 23.28. 

